Ved inngangen til parken blir de besøkende møtt av kuvognene som fraktet deporterte sovjetborgere til Gulag-leirer i Sibir. Inne i parken står enorme mengder monumenter fra kommunisttida, Lenin-er og Stalin-er i utallige varianter. Etter rundturen i parken vil man ha fått bedre kunnskap om forholdene som rådet i Stalin-tiden, særlig hvis man velger å ha guide. I den innendørs utstillingen finnes dokumentasjon på valgfusk, manipulasjon, tortur, frykt, deportasjon m.m.